Badrodin Haiti

Jenderal Polisi (Purn.) Tan Sri Drs. Badrodin Haiti (lahèr 24 Juli 1958) panèka Kopala Kepolisiân Naghârâ Rèpublik Indonèsia (Kapolri) sè ajhabat molaè tangghâl 17 April 2015, samarèna Prèsiden Joko Widodo maambu kalabân hormat Jenderal Polisi Sutarman dhâddhi Kapolri è tangghâl 16 Januwari 2015. È tangghâl 18 Fèbruwari 2015, abâ'na èyajuwaghi dhâddhi calon tong-sèttongnga Kapolri, nuro’ ḍâ’ potosânna Prèsiden Jokowi kaangghuy ta' alantik Komjen Budi Gunawan dhâddhi Kapolri. Molaè tangghâl 16 Januwari 2015 sampè’ 17 April 2015, Badrodin ètodhu sareng Prèsiden Jokowi dhâddhi Pelaksana Tugas Kapolri sè alaksanaaghi tugas rè-saarèna Kapolri sampè’ pelantikan Kapolri sè dèfinitif èlakonè.

Sabellunna abâ'na ajhabat dhâddhi Bâkkèl Kopala Kepolisiân Rèpublik Indonèsia (Wakapolri), bân sabellunna jârèyâ anḍi' tugas dhâddhi Kabaharkam Mabes Polri, sè ka'dimma abâ'na èkennal polana abâ'na sè biyasa, jhujhur, bân teges, molaè 2 Agustus 2013 sampè’ èyangkat dhâddhi Wakapolri è tangghâl 27 Februari 2014.

 Kaoḍi'ân Pribaḍi 
Badrodin panèka lulusân palèng bhâghus AKABRI Kepolisiân 1982 (ollè pangharghâân Adhi Makayasa) sè perna dhâddhi Kapolda Banten, Kapolda Sulawèsi Tengnga, bân Kapolda Suomattra Ḍâjâ. Abâ'na abini bân ngaollè pottra ḍuwa’ orèng. Samarèna dhâddhi Kopala Kepolisiân Ḍaèra Jhâbâ Tèmur ra-kèra pèto’ bulân, abâ'na ètarèk ḍâ’ Mabes Polri bân ajhabat dhâddhi Koorsahli Kapolri.

Badrodin dhâddhi orèng nomer ḍhuwâ' (Wakapolri) è Korps Bhayangkara aghântèyaghi seniorra, iyâ arèya Komjen. Pol. Drs. Oegroseno sè ampon pènsiun. Pangangkadhânna Badrodin èumumaghi dhibi' sareng Kapolri Jend. Pol. Sutarman.

 Sombher